Wie schnäll vergoht doch au die Zyt

Jetzt isch es doch wieder sowit

Dr Dezämber isch au scho do

Und ich wets au das Johr nit unterloh

Dr Wanderleiter Crew härzlich Danke säge

Si zeige eus schöni Örtli und das au bi Räge

Tolli Wanderige hei mir gmacht

Mitenand g`spässlet und mitenand g`lacht

Berg uf und ab, über Schtock und Schtei

Dass mir denn au grosse hunger gha hei

Bim Ässe si immer alle dr by

Zu mene Bierli oder au es Gläsli Wy

Au euch sägi Danke, dass dir immer chömmet mit

Au wenn s` Wätter nit immer grad isch dr Hit

Ich wünsch allne e schöni Adventszyt und blibet zwäg

Und freu mi ufs neui Johr und die schöne Wandertäg

Dezember 2019

Verena Schlegel